CELEX: 62015CN0002(01)
Language: fi
Date: 2015-01-07 00:00:00
Title: Asia C-2/15: Ennakkoratkaisupyyntö, jonka Verwaltungsgerichtshof (Itävalta) on esittänyt 7.1.2015 – DHL Express (Austria) GmbH v. Post-Control-Kommission

20.4.2015   
            
            
               FI
            
            
               Euroopan unionin virallinen lehti
            
            
               C 127/8
            
         Ennakkoratkaisupyyntö, jonka Verwaltungsgerichtshof (Itävalta) on esittänyt 7.1.2015 – DHL Express (Austria) GmbH v. Post-Control-Kommission
   (Asia C-2/15)
   (2015/C 127/12)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Verwaltungsgerichtshof
   
      Pääasian asianosaiset
   
   
      Valittaja: DHL Express (Austria) GmbH
   
      Vastapuoli: Post-Control-Kommission
   
      Muu osapuoli: Bundesminister für Verkehr, Innovation und Technologie
   
      Ennakkoratkaisukysymykset
   
   
               1)
            
            
               Onko yhteisön postipalvelujen sisämarkkinoiden kehittämistä ja palvelun laadun parantamista koskevista yhteisistä säännöistä 15.12.1997 annettu Euroopan parlamentin ja neuvoston direktiivi 97/67/EY, (1) sellaisena kuin se on muutettuna 20.2.2008 annetulla Euroopan parlamentin ja neuvoston direktiivillä 2008/6/EY, (2) ja erityisesti sen 9 artikla esteenä kansalliselle säännökselle, jonka mukaan postipalvelujen tarjoajat ovat velvollisia osallistumaan kansallisen sääntelyviranomaisen toimintakustannusten yhteisrahoitukseen siitä riippumatta, tarjoavatko ne yleispalveluja?
            
         
               2)
            
            
               Jos ensimmäiseen kysymykseen vastataan myöntävästi:
               
                           a)
                        
                        
                           Onko rahoitusvelvollisuuden kannalta riittävää, että kyseinen tarjoaja tarjoaa postipalveluja, jotka on kansallisen säännöksen mukaan luokiteltava yleispalveluiksi mutta jotka ovat laajempia kuin direktiivin mukainen yleispalvelujen pakollinen vähimmäisvalikoima?
                        
                     
                           b)
                        
                        
                           Onko kunkin yrityksen tukiosuuden määrityksessä meneteltävä samalla tavalla kuin mainitun direktiivin 7 artiklan 4 kohdan mukaisen korvausrahaston tukiosuuksien määrityksessä?
                        
                     
                           c)
                        
                        
                           Edellyttääkö mainitun direktiivin 7 artiklan 5 kohdassa tarkoitettu syrjimättömyyden ja suhteellisuuden periaatteiden noudattaminen ja 20.2.2008 annetun Euroopan parlamentin ja neuvoston direktiivin 2008/6/EY johdanto-osan 27 perustelukappaleessa tarkoitettu yleispalvelujen korvaavuuden huomioon ottaminen, että lisäarvopalvelujen, siis yleispalveluun kuulumattomien postipalvelujen, jotka ovat kuitenkin yhteydessä yleispalveluun, liikevaihto-osuudet poistetaan ja jätetään huomiotta osuuden määrityksessä?
                        
                     
         
      (1)  EYVL 1998, L 15, s. 14.
   
      (2)  Direktiivin 97/67/EY muuttamisesta yhteisön postipalvelujen sisämarkkinoiden täysimääräisen toteuttamisen osalta 20.2.2008 annettu Euroopan parlamentin ja neuvoston direktiivi 2008/6/EY (EUVL L 52, s. 3).